## Descrieri ale „dizabilitatii”

Conform unui articol publicat de Institutul pentru Incluziune in Comunitate (Institute for Community Inclusion - [www.communityinclusion.org/index.html](http://www.communityinclusion.org/index.html)) pe pagina de internet a Centrului National pentru Forta de Munca si Dizabilitate (National Center on Workforce and Disability - [www.onestops.info](http://www.onestops.info)), urmatoarele propozitii sunt cele mai potrivite pentru a descrie termenul “dizabilitate:”

**Dizabilitatea influenteaza vietile oamenilor intr-o varietate de moduri. Nivelul acestui impact poate sa varieze de la minim la maxim.** In unele cazuri, dizabilitatea unei persoane reprezinta un inconvenient minor, ceva ce poate fi controlat cu medicatie sau adaptari simple. In alte cazuri, dizabilitatea joaca un rol major in viata persoanei respective, avand impact asupra abilitatii sale de a-si castiga existenta, de a participa la activitati in cadrul comunitatii si de a face multe alte lucruri pe care persoanele fara dizabilitati le fac zilnic fara a le acorda o prea mare importanta.

**Dizabilitatile nu sunt intotdeauna vizibile.** Dizabilitatile de invatare, bolile psihice, epilepsia si scleroza multipla sunt doar cateva dintre dizabilitatile care sunt deseori „ascunse”. Nu presupuneti niciodata ca o persoana nu are dizabilitati doar pentru ca acestea nu sunt vizibile.

**Dizabilitatea face parte in mod natural din existenta umana.** De-a lungul timpului a avut loc o schimbare radicala a punctului de vedere al societatii noastre fata de problematica dizabilitatii. In trecut, aceasta era considerata a fi o anomalie, care trebuie ‚reparata’ pentru ca persoana respectiva sa poata participa la viata comunitatii. Un punct de vedere mai avansat este acela conform caruia dizabilitatea este parte integranta a identitatii persoanei respective, nefiind ceva ce trebuie reparat, si ca persoanele cu dizabilitati au aceleasi drepturi de a participa in societate ca si orice alta persoana**[[1]](#footnote-1)**.

**Dizabilitatile afecteaza persoana respectiva pe termen lung, sau chiar pe durata intregii vieti**. „Deseori atunci cand o persoana este ranita (de exemplu, isi fractureaza piciorul), aceasta primeste concediu de boala si se intoarce la munca atunci cand s-a recuperat. Materialul de fata se orienteaza asupra persoanelor cu dizabilitati, adica afectiuni care au un impact pe termen lung sau chiar pentru intreaga viata”[[2]](#footnote-2).

**Diversitatea dizabilitatii.** Asa cum persoanele cu dizabilitati formeaza un grup eterogen, nevoile specifice de asistenta variaza in mod considerabil de la individ la individ. In acest curs veti obtine informatii despre nevoile persoanelor cu anumite dizabilitati mai des intalnite. Sa ne amintim ca avem de-a face cu *persoane individuale* si ca aceste indrumari pot sa nu fie intotdeauna adecvate.

1. National Center on Workforce and Disability. (n.d.). *What do we mean by the term disability?.* http://www.onestops.info/article.php?article\_id=6&subcat\_id=12. [↑](#footnote-ref-1)
2. Ibid. [↑](#footnote-ref-2)